CELEX: 62011TN0188
Language: et
Date: 2011-04-01 00:00:00
Title: Kohtuasi T-188/11: 1. aprillil 2011 esitatud hagi — Chiboub versus nõukogu

14.5.2011   
            
            
               ET
            
            
               Euroopa Liidu Teataja
            
            
               C 145/38
            
         1. aprillil 2011 esitatud hagi — Chiboub versus nõukogu
   (Kohtuasi T-188/11)
   2011/C 145/64
   Kohtumenetluse keel: prantsuse
   
      Pooled
   
   
      Hageja: Mohamed Slim Ben Mohamed Hassen Ben Salah Chiboub (Abu Dabi, Araabia Ühendemiraadid) (esindaja: advokaat G. Perrot)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 31. jaanuari 2011. aasta otsus 2011/72/ÜVJP osas, milles see kahjustab M. CHIBOUB-i huve;
            
         
               —
            
            
               tühistada nõukogu 31. jaanuari 2011. aasta otsuse 2011/72/ÜJVP alusel tehtud 4. veebruari 2011. aasta rakendusotsus 2011/79/ÜVJP osas, milles see kahjustab M. CHIBOUB-i huve;
            
         
               —
            
            
               tühistada nõukogu 31. jaanuari 2011. aasta otsuse 2011/72/ÜVJP alusel antud 4. veebruari 2011. aasta määrus (EÜ) nr 101/2011 osas, milles see kahjustab M. CHIBOUB-i huve;
            
         
               —
            
            
               sellest tulenevalt mõista kohtukulud välja nõukogult.
            
         
      Väited ja peamised argumendid
   
   Hagi põhjendamiseks esitab hageja kolm väidet.
   
               1.
            
            
               Esimene väide, et rikutud on põhiõigusi ja eelkõige kaitseõigusi, kuna otsus 2011/72/ÜJVP määrab karistusi ja põhjustab hagejale olulist kahju, ilma et ta oleks eelnevalt ära kuulatud ja isegi ilma, et ta oleks saanud hiljem tõhusalt oma seisukoha teatavaks teha.
            
         
               2.
            
            
               Teine väide, et rikutud on põhjendamiskohustust, õigust tõhusale kohtulikule kaitsele ja süütuse presumptsiooni, kuna hageja lisati vaidlusalusesse nimekirja ilma eelneva ärakuulamiseta ja ilma, et oleks ära toodud faktilised ja õiguslikud põhjused, mis seda lisamist õigustasid.
            
         
               3.
            
            
               Kolmas väide, et tehtud on ilmne hindamisviga, kuna hagejat ei saa süüdistada rahaliste vahendite seadusvastases omistamises rahapesu eesmärgil, sest need rahalised vahendid on pärit FIFA-lt, kes maksis hagejale ajavahemikus 2006–2010 erinevate lepingute alusel tasu.